EPG พุ่ง 5% โบรกฯคาดปี 65 กำไรนิวไฮ แตะ 1.6 พันลบ. แนะ “ซื้อ” เป้า 17 บาท
EPG พุ่ง 5% โบรกฯคาดปี 65 กำไรนิวไฮ 1.6 พันลบ. ยอดสั่งซื้อเม็ดโฟมดี ขณะที่ Aeroflex และ Aeroklas จะฟื้นตัวตามฤดูกาล แนะ “ซื้อ” เป้า 17 บ.
19 พ.ย. 2564

ผู้สื่อข่าวรายงานว่า วันนี้ (19 พ.ย.2564) ราคาหุ้น  บริษัท อีสเทิร์นโพลีเมอร์ กรุ๊ป จำกัด (มหาชน) หรือ  EPG ณ เวลา 11:01 น. อยู่ที่ระดับ 11.60 บาท ปรับตัวเพิ่มขึ้น 0.50 บาท หรือ 4.50% โดยทำจุดสูงสุดที่ 11.70 บาท และทำจุดต่ำสุดที่  11.30 บาท ด้วยมูลค่าการซื้อขาย 414.84 ล้านบาท

บริษัทหลักทรัพย์ เคทีบีเอสที จำกัด (มหาชน) ระบบุในบทวิเคราะห์ (19 พ.ย.64) โดยประเมินต่อหุ้น EPG  ว่ามีมุมมองเป็นกลางการประชุมนักวิเคราะห์วานนี้ โดยมีประเด็นสำคัญ ได้แก่1) EPP จะฟื้นตัวได้ดีกลับสู่ปกติใน ไตรมาส 3 ปี 2565 จากกำลังซื้อที่ฟื้นตัว และ GPM จะดีขึ้นเป็น 17%-18%
อย่างไรก็ดีเมื่อเทียบ ไตรมาส 2 ปี 2565 ที่ต่ำเพียง 12.3% เพราะมีการลดราคาเพื่อระบายสินค้าในสต๊อก 2) Aerofiex แนวโน้มทรงตัวใน ไตรมาส 3 ปี 2565 เนื่องจากเข้าสู่ช่วง low season แต่ยังได้ผลบวกจากภาคการก่อสร้างในไทยและเอเซียที่ฟื้นตัว และ 3) Aeroklas แนวโน้มทรงตัวใน ไตรมาส 3 ปี 2565 โดยจะมีปัจจัยลบชั่วคราวจาก TJM ที่อาจชะลอตัว จากยอดขายรถยนต์ในออสเตรเลียที่ปรับตัวลง ตามการผลิตรถยนต์ทั่วโลกที่ชะลอตัวจาก COVID-19 กระทบ supply chain ทำให้การนำเข้ารถยนต์ที่ออสเตรเลียปรับตัวลดลงชั่วคราว
ด้านนักวิเคราะห์ยังคงกำไรปกติปี 2565 ทำสถิติสูงสุดใหม่ที่ 1.6 พันล้านบาท เพิ่มขึ้น 44% เมื่อเทียบกับงวดเดียวกันของปีก่อนโดย ครึ่งปีแรกของปี 2565 คิดเป็น 49% จากทั้งปี สำหรับกำไรปกติ ไตรมาส 3 ปี 2565 จะทยอยฟื้นตัว จาก EPP ที่ปรับตัวดีขึ้น ส่วน Aeroilex และAeroklas ยังทรงตัว ขณะที่แนวโน้ม ไตรมาส 4 ปี 2565 จะปรับตัวดีขึ้นต่อเนื่อง จาก Aeroflex และ Aeroklas ที่จะฟื้นตัวตามปัจจัยฤดูกาล และจะมี pent up demand จาก TJM
สำหรับราคาหุ้น underperform SET ลดลง14% ใน 3 เดือน จากการระบาด COVID-19 กระทบกำลังซื้อ และอุตสาหกรรมรถยนต์ทั่วโลกที่ชะลอตัว ทั้งนี้ ยังคงแนะนำ “ซื้อ” ราคาเป้าหมายที่ 17.00 บาท อิง ปี 2565 PER ที่ 28 เท่า